


[bookmark: _Hlk101361392][bookmark: TS1]TECHNINĖ SPECIFIKACIJA

1. SĄVOKOS IR SUTRUMPINIMAI
1.1. [bookmark: _Hlk31698696]Klientas – AB „Energijos skirstymo operatorius“.
1.2. Paslaugų teikėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
1.3. Sutartis – Sutartis, sudaroma tarp Paslaugų teikėjo ir Kliento dėl Pirkimo objekto.
1.4. Paslaugos – Transporto priemonių administravimo, priežiūros ir aptarnavimo, remonto ir kitos papildomos paslaugos.
1.5.   Administravimo paslaugų įmoka - kas mėnesį mokamas fiksuoto dydžio mėnesinis mokestis už vienam administravimo vienetui (Automobiliui), už per ataskaitinį mėnesį faktiškai Paslaugų teikėjo suteiktas Paslaugas, detalizuotas šioje techninėje specifikacijoje.
1.6. Transporto priemonė / Automobilis / TP – šioje techninėje specifikacijoje Paslaugų teikimui numatytos skirti transporto priemonės.
1.7. Remontas – pilnas visų Transporto priemonių sistemų ir agregatų remontas (nuėmimas, išmontavimas, plovimas, defektavimas, surinkimas, sumontavimas, nusidėvėjusių, sugedusių ar perdegusių dalių ar mazgų pakeitimas naujais).
1.8. Periodinis techninis aptarnavimas – Transporto priemonės ar jos mechanizmo gamintojo parengtoje techninėje dokumentacijoje numatyti ir periodiškai būtini ir rekomenduojami atlikti skysčių, medžiagų bei detalių pakeitimai, papildymai, reguliavimo darbai, tepimo taškų sutepimas, intensyviai besidėvinčių detalių (pvz. stabdžių trinkelių) pakeitimas.
1.9. Trečiųjų šalių išlaidos – Paslaugų teikėjo patirtos išlaidos, kurių Paslaugų teikėjas objektyviai negalėjo įsivertinti Sutarties sudarymo metu (šios techninės specifikacijos priedas Nr. 3).
1.10. Paskata – Kliento eksploatuojama personalo apskaitos ir valdymo sistema.
1.11. Degalai  – skystos būsenos arba elektros kuras, naudojamas vidaus degimo, hibridiniuose ir (ar) elektros varikliuose, kurios energija panaudojama judėjimui sukurti.
1.12. Rezervacijos sistema – Automobilių maršrutų stebėjimo su GPS įranga, rezervacijos per aplikaciją įrankis.
1.13. RFID (Radio-frequency identification ) - vairuotojų indentifikavimo sistema, kurios veikimas pagrįstas autorizuotos kortelės atpažinimu, Transporto priemonės naudojimo  laiko apskaita, garsinio signalo skleidimu (jei Automobilis naudojamas neužsiregistravus su autorizuota kortele).
1.14. TAR – tarnybinė Transporto priemonė. 
1.15. BNA – bendro naudojimo Automobilis.
1.16. PKT – pakaitinė Transporto priemonė.
1.17. TVS - Automobilių maršrutų stebėjimo ir kontrolės sistema su GPS įranga.

2. PIRKIMO OBJEKTAS
2.1. Transporto priemonių administravimo, priežiūros ir aptarnavimo, remonto paslaugas. 

3. PIRKIMO OBJEKTO APIMTYS
3.1. Preliminarios Paslaugų apimtys detalizuotos šios techninės specifikacijos priede Nr. 1.

4. PASLAUGŲ TEIKIMO VIETA
4.1. Transporto priemonės paskirstytos po visą Lietuvos Respubliką: Vilniaus, Kauno, Alytaus, Klaipėdos, Panevėžio, Šiaulių, Utenos regionuose. Sutarties galiojimo laikotarpiu Automobiliai gali būti perskirstyti tarp regionų.
4.2. Pagalba kelyje - Europos Sąjunga.

5. REIKALAVIMAI PIRKIMO OBJEKTUI
5.1. Už Administravimo paslaugų įmoką Paslaugų teikėjo teikiamos Paslaugos:
a. 
1. 
5.1.1. TRANSPORTO PRIEMONIŲ ADMINISTRAVIMAS:
[bookmark: _Hlk130552061]5.1.1.1. Paslaugų teikėjas atlieka TVS arba Rezervacijos sistemos įrangos / SIM kortelių montavimą arba išmontavimą į/iš Kliento Transporto priemonių. Montuojama įranga ir jos (de)montavimo būdas neturi padaryti Automobiliui žalos (pragręžimų prietaisų skydelyje, išpjautų ertmių ir pan.) ir turi užtikrinti, kad dėl to Transporto priemonės nepraras gamintojo garantijos. TVS ir rezervacijos sistemų įranga turi būti skirta stebėti Kliento Transporto priemonių buvimo vietas ir maršrutus Kliento įgaliotų asmenų darbo kompiuteriuose, bei kaupti šiuos duomenis ne trumpesniam kaip vienerių metų laikotarpiui, taip pat, įranga turi būti skirta Transporto priemonių naudojimo laiko stebėjimui ir vairuotojo indentifikavimui (RFID sistema). Įranga turi turėti šias galimybes:
5.1.1.1.1. Keičiantis transporto priemonės naudojimo paskirčiai gali keistis TVS įrangos funkcionalumas, t. y. vietoje TAR funkcionalumo keisti į BNA/PKT funkcionalumą ir atvirkščiai.
5.1.1.1.2. Matyti Transporto priemonės nuvažiuotą maršrutą, buvimo vietą per „street view“ ar analogišką funkciją, greičio duomenis, Degalų lygio bake (elektromobilio baterijoje) bei Degalų suvartojimo per laiką kitimą, skaičiuoti nuvažiuotą ridą per dieną, mėnesį ir metus (pagal GPS duomenis), vidutiniškai per dieną nuvažiuojamus km (pasirinktam periodui paskaičiuoti nuvažiuotą ridą ir naudojimosi Transporto priemone dienas, pagal šią informaciją paskaičiuoti vidutiniškai per dieną nuvažiuojamų km skaičių), kaupti duomenis apie pirktus Degalus, taip pat įsigytų ir sunaudotų Degalų palyginimo funkciją (Degalų kasos kvitų arba pirktos elektros duomenų importas/įkėlimas iš Lietuvos degalinių ir elektros įkrovimo stotelių tinklų pagal Kliento Degalų tiekėjus) nepriklausomai nuo to ar duomenys bus atiduodami per API raktą ar kitais būdais, vertinti Transporto priemonių vairuotojų EKO vairavimą ir pagal jų važiavimo stilių reitinguoti vairuotojus bei suteikti Kliento paskirtiems darbuotojams prieigą bei teisės naudotis sistema (ne mažiau 50  naudotojų, kuriems turi būti nustatytos teises pagal Kliento pareikalavimą matyti visus, arba tik konkrečios grupės Automobilius).  
5.1.1.1.3. Tiekėjas Pirkėjui turi suteikti prieigas administruoti Automobilių grupes: kurti, koreguoti, perkėlinėti (pvz. iš BNA į TAR parką, iš TAR į BNA/ PKT ir pan.), kurti ir naikinti stebėtojų roles, koreguoti grupių matymą naudotojams.  . 
5.1.1.1.4. išjungti Kliento pasirinktoms Transporto priemonėms buvimo vietos ir maršrutų stebėjimo funkciją per 5 darbo dienas.
[bookmark: _Hlk130552582]5.1.1.1.5. matyti Transporto priemonės naudojimo laiką ir identifikuoti ją vairavusį vairuotoją. Vairuotojo indentifikavimui turi būti sukurta galimybė Automobilio vairuotojui autentifikuoti save RFID  kortele.  Sistema turi turėti apsaugą nuo vairavimo nesiautentifikavus. Vairuotojui neatlikus autentifikacijos, turi būti skleidžiamas žmogaus ausiai nemalonus garsas, o išjungiamas tik atlikus autentifikacijos veiksmus.
5.1.1.2. Paslaugų teikėjas GPS ir (ar) RFID sistemas privalo sumontuoti į Kliento Užsakyme nurodytas Transporto priemones ir suteikti Klientui prieigas prie sistemų  ne vėliau kaip per 30 (trisdešimt) kalendorinių dienų nuo Užsakymo pateikimo dienos. Klientas pagal galimybes suteiks patalpas Vilniuje, Kaune, Klaipėdoje, Panevėžyje, Šiauliuose, Alytuje, Utenoje sistemų montavimui / išmontavimui (nesant galimybių suteikti patalpas, Klientas įsipareigoja pristatyti Transporto priemones iki Paslaugų teikėjo nurodytos vietos Vilniuje, Kaune, Klaipėdoje, Panevėžyje, Šiauliuose, Alytuje, Utenoje).
5.1.1.3. Paslaugų teikėjas atlieka Rezervavimo sistemos įrangos, kurios reikalavimai aprašyti šios techninės specifikacijos priede Nr. 2, montavimą/demontavimą į BNA ir PKT, ir suteikia teisę Klientui naudoti Transporto priemonių WEB rezervavimo ir atrakinimo išmaniųjų telefonų aplikacija (turi būti galimybė atsisiųsti ją iš Google Play ir App Store), skirtas Kliento teritoriniuose skyriuose esančių BNA ir PKT rezervacijai ir atrakinimui. Aplikacija turi pirma siūlyti rezervuoti Transporto priemonę, kurios rida mažiausia. Sistemos funkcionalumas turi apimti Transporto priemonių rezervacijos laikų apskaitą, sąnaudų paskirstymą pagal naudotojus, Automobilių atrakinimą / užrakinimą numatytam rezervacijos laikotarpiui (naudotojo mobiliaisiais telefonais), rodyti Degalų/baterijos likutį bei galimą nuvažiuoti atstumą su jais. Paslaugų teikėjas turi suteikti Kliento paskirtiems darbuotojams prieigą prie sistemos bei suteikti teisę naudotis visais sistemos funkcionalumais. Detalūs šios sistemos veikimo ir administravimo reikalavimai pateikti šios techninės specifikacijos Priede Nr. 2. Paslaugų teikėjas šias sistemas savo sąskaita privalo sumontuoti į Kliento Užsakyme nurodytas Transporto priemones ir suteikti Klientui prieigas prie sistemos per 30 (trisdešimt) kalendorių dienų nuo Užsakymo pateikimo dienos. Paslaugų teikimo termino pabaigoje sistema Paslaugų teikėjo sąskaita turi būti išmontuota likus 30 (trisdešimčiai) dienų iki Paslaugų teikimo laikotarpio pabaigos. Klientas pagal galimybes suteiks patalpas Vilniuje, Kaune, Klaipėdoje, Panevėžyje, Šiauliuose, Alytuje, Utenoje sistemų montavimui / išmontavimui (nesant galimybės suteikti patalpas, Klientas įsipareigoja pristatyti Transporto priemones iki Paslaugų teikėjo nurodytos vietos Vilniuje, Kaune, Klaipėdoje, Panevėžyje, Šiauliuose, Alytuje, Utenoje).
5.1.1.4. Paslaugų teikėjas suteikia teisę Klientui naudoti Transporto priemonių parko kontrolės (internetu) sistemas (toliau - WEB kaupimo langas), skirtas informacijos kaupimui apie Kliento Transporto priemonių parką ir Transporto priemonių naudojimą. WEB kaupimo langas turi apimti duomenų saugojimą ir kelionės lapų robotizuotą pildymą (prieš pradedant teikti Paslaugas, Paslaugų teikėjas turi importuoti Kliento .xls formatu pateiktus istorinius Transporto priemonių naudojimo duomenis, o pasibaigus Paslaugų teikimo terminui Klientui turi būti padaromos bei perduodamos duomenų kopijos / ataskaitos .xls formatu per 10 (dešimt) darbo dienų nuo Paslaugų teikimo termino pabaigos), duomenų pateikimą (atvaizdavimą) pasirinktu laikotarpiu (per mėnesį, per metus) ir duomenų eksportavimą Excel formatu pagal šios techninės specifikacijos Priede Nr. 3 „pateiktus ataskaitų pavydžius. Kelionės lapo duomenys (pirktų Degalų / elektros kiekis, Degalų / elektros likučio bake / baterijoje duomenys ir odometro rodmenys) turi būti importuojami sistemų pagalba tiesiai iš WEB kaupimo lango (išskyrus atvejus, kai Transporto priemonėse nėra sumontuotos atitinkamų sistemų – tokiu atveju, importuojamas Degalų / elektros kiekis, pagal kurį apskaičiuojama nuvažiuota rida per ataskaitinį laikotarpį). Transporto priemonių naudotojų duomenys (vardas, pavartė, darbuotojo struktūrinio padalinio pavadinimas ir kodas, tabelio Nr., darbuotojo pareigos, darbo vieta) turi būti importuojami sistemų pagalba tiesiai iš Kliento sistemos „Paskata“. 
5.1.1.5. Kliento pranešimų, užsakymų ir kitos su transporto priemonių administravimu susijusios informacijos priėmimas ir registravimas Paslaugų teikėjo nurodytais komunikacijos kanalais (elektroniniu paštu, telefonu ir (ar), esant galimybei, Paslaugų teikėjo informacinėje sistemoje). Paslaugų teikėjas privalo užtikrinti, kad visi Kliento pranešimai, gedimai ir užklausos būtų registruojami informacinėje sistemoje, suteikiant Kliento įgaliotiems asmenims prieigą prie užregistruotų duomenų, užklausų vykdymo eigos ir jų būsenų (statusų). Informacinė sistema turi sudaryti galimybę stebėti ne mažiau kaip šias užklausų ir gedimų vykdymo būsenas: užregistruota, suderintas remonto laikas, vykdomas remontas, remontas baigtas, nuspręsta neremontuoti. Informacija apie vykdomų užklausų ir gedimų būseną turi būti atnaujinama ne rečiau kaip du kartus per darbo dieną. Paslaugų teikėjas taip pat privalo visą parą (24 valandas per parą, 7 dienas per savaitę) telefonu teikti transporto priemonių vairuotojams konsultacijas ir rekomendacijas dėl tolesnės saugios ir tinkamos transporto priemonės eksploatacijos transporto priemonės gedimo ar eismo įvykio atvejais.
5.1.1.6. Transporto priemonių degalų, elektromobilių įkrovimo, autoprekių ir transporto priemonių plovimo kortelių, žetonų bei kitų identifikavimo priemonių administravimas ir apskaita pagal Kliento sudarytas sutartis su atitinkamais paslaugų ar prekių tiekėjais. Paslaugų teikėjas privalo užtikrinti kortelių PIN kodų, kortelių ir žetonų sąrašų bei jų priskyrimo transporto priemonėms (pagal valstybinius numerius) saugumą, tikslumą ir 100 proc. identifikavimą.
5.1.1.7. Degalų, elektromobilių įkrovimo, transporto priemonių plovimo, autoprekių kortelių, žetonų ir (ar) mobiliųjų programėlių (apps) administravimas: jų užsakymas, registravimas, duomenų suvedimas į tiekėjų sistemas, vartotojų paskyrų sukūrimas, aktyvavimas, keitimas, blokavimas, panaikinimas, sąsajų su kortelėmis, žetonais, transporto priemonėmis ar naudotojais sukūrimas ir administravimas, išdavimas, priėmimas, apskaita bei keitimas pagal Kliento sudarytas sutartis. Paslaugų teikėjas taip pat konsultuoja Kliento darbuotojus dėl kortelių, žetonų ir mobiliųjų programėlių naudojimo bei administruoja kitus su jų naudojimu susijusius veiksmus.
5.1.1.8. Kortelių, žetonų ir kitų identifikavimo priemonių priėmimo–perdavimo aktų rengimas, pateikimas, pasirašymas ir saugojimas tik skaitmenine forma, naudojant Paslaugų teikėjo taikomas skaitmenines sistemas ar įrenginius, užtikrinant asmens duomenų apsaugos ir informacijos saugumo reikalavimų laikymąsi.
5.1.1.9. Kortelių ir mobiliųjų programėlių administravimo veiksmai pagal Kliento ar naudotojo pateiktus prašymus, įskaitant kortelių blokavimą, aktyvavimą, PIN kodų priminimą, kortelių pakeitimą ar kitus administravimo veiksmus. Kortelės blokavimas ir PIN kodo pateikimas turi būti atliktas ne vėliau kaip per 1 valandą nuo atitinkamo pranešimo ar prašymo gavimo.
5.1.1.10. Kliento darbuotojų ir (ar) panaudos pagrindais valdomų transporto priemonių degalų kortelių bei su jomis susijusių sąskaitų administravimas: sąnaudų sisteminimas, priskyrimas transporto priemonėms (pagal valstybinius numerius), paskirstymas Kliento nurodytiems padaliniams ir ataskaitų Klientui rengimas pagal Kliento sudarytas sutartis su degalų tiekėjais.
5.1.1.11.  Savitarnos plovyklų sąnaudų paskirstymas tarp Kliento padalinių:
5.1.1.11.1. El. paštu Kliento įgaliotas atstovas pateikia Paslaugų teikėjui savitarnos plovyklų plovimo žetonų/kortelių užsakymą, o Paslaugų teikėjas žetonus/korteles pristato užsakymą pateikusiam Kliento darbuotojui.
5.1.1.11.2. Perduoti žetonai turi atsispindėti mėnesio ataskaitoje: perduotus žetonus priskirti užsakymą pateikusio Kliento darbuotojo padaliniui ir Transporto priemonei (-ėms).
5.1.1.12. Transporto priemonėms ir mažąjai mechanizacijai priskirtų degalų, plovimo kortelių/žetonų, elektromobilių įkrovimo stotelių žetonų, raktų ir kitų priemonių išdavimo, surinkimo, saugojimo, blokavimo, aktyvavimo, keitimo, perdavimo kitiems Transporto priemonių naudotojams bei administravimo organizavimas (Paslaugų teikėjui fiziškai dalyvauti perduodant korteles, žetonus ar kitas priemones nebūtina). Paslaugų teikėjas privalo užtikrinti pakankamą rezervinių kortelių, žetonų ar kitų priemonių kiekį, kad Kliento įgalioto asmens pateiktas užsakymas būtų įvykdytas per 5 darbo dienas.
[bookmark: _Hlk165290838]5.1.1.13. Degalų, įkrovimo sesijų, Automobilių prekių, Transporto priemonių plovimo, vinječių, remontų ir susijusių paslaugų sąskaitų administravimas (sisteminimas, sąnaudų Transporto priemonėms ir Kliento nurodytiems padaliniams paskirstymas).
5.1.1.14. Informacijos apie kelių eismo taisyklių (KET) pažeidimą, privačių ir viešų stovėjimo aikštelėse gautų baudų,  padariusį darbuotoją teikimas policijai ar kitai institucijai, gautame pranešime nurodytu būdu ir numatytais terminais.
[bookmark: _Hlk130550951]5.1.1.15. 2 (du) kartus per metus (Transporto priemonių padangų keitimo metu) Paslaugų teikėjas turi atlikti visų Kliento Transporto priemonių vizualią techninės būklės apžiūrą (defektaciją), atlikti rastų pažeidimų fotofiksaciją, bei parengti ataskaitą apie atsiradusius naujus pažeidimus (Transporto priemonių gedimus ir defektus vertinamus kaip Transporto priemonės nenatūralus nusidėvėjimas (nenatūralaus nusidėvėjimo aprašymas pateiktas Lietuvos autoverslininkų asociacijos Nenatūralaus automobilių nusidėvėjimo įvertinimo atmintinėje, kuri skelbiama interneto svetainėje http://www.laa.lt/rekomenduojama-taikyti/automobilio-nusidevejimo-ivertinimas)), kurie neužregistruoti WEB kaupimo lange, bei juos suvesti į duomenų saugojimo sistemą, į Transporto priemones įdėti Kliento parengtas Transporto priemonių naudojimo atmintines ir atlikti odometro rodmenų sutikrinimą su WEB kaupimo lange deklaruojamais duomenimis (informuojant Klientą apie rastus neatitikimus), sutikrinti Automobilių logotipų būseną, po defektacijos parengiant Automobilių sąrašą, kuriems reikalingas (dalinis) logotipų perklijavimas.
5.1.1.16. Priimant naujas Transporto priemones Paslaugos teikėjas turi nuskanuoti Transporto priemonės techninį pasą, COC sertifikatą ir saugoti pas save sistemoje arba perduoti Klientui, jam paprašius. 
5.1.1.17. Apie įvykusį Transporto priemonių perdavimą naujam TP naudotojui  (taip pat apie pasikeitusį padalinį, teritorinį skyrių ir pan.) Paslaugų teikėjas pasiims pokyčio informaciją iš Kliento transporto priemonių perdavimo registro sistemos, arba iš Kliento sistemos Paskata, arba gaus informaciją iš Kliento darbuotojo el. paštu. Paslaugų teikėjas atnaujins gautą informaciją teikiamose ataskaitose ir naudojamose Teikėjo duomenų sistemose. 
[bookmark: _Hlk165292208]5.1.1.18. BNA ir PKT rezervacijos sistemos administravimas: funkcionalumo stebėjimas, kontrolė, rezervacijos laikų koregavimas (atšaukimas, perkėlimas), Kliento darbuotojų ir ar duomenų suvedimas / išėjusių pašalinimas ir pan., kitų su Transporto priemonėmis susijusių duomenų suvedimas ir (ar) atnaujinimas. Klientui paprašius el. paštu, Teikėjas per 2 (dvi) darbo dienas nuo pranešimo gavimo dienos parengia ataskaitas kurių formato ir informacijos turinio pavyzdžiai šios Techninės specifikacijos priede Nr.3, pavadinimas “12 ataskaitos -  BNA naudojimo”. 
5.1.1.19. Kliento įgaliotų darbuotojų apmokymas naudotis Paslaugų teikėjo sistemų  funkcionalumais (arba jų atnaujinimais) Klientui to paprašius, konsultacijų dėl sistemų naudojimo teikimas.
5.1.1.20. Transporto priemonėms padangų ridos apskaita bei nusidėvėjimo kontrolė užtikrinama Paslaugų teikėjui 2 (du) kartus per metus dalyvaujant Transporto priemonių padangų keitimo darbų metu, Esant Kliento poreikiui, padangų kokybė, nusidėvėjimas patikrinama per 3 darbo dienas nuo Kliento užsakymo pateikimo Paslaugų teikėjui dienos.
5.1.1.21. Sezoninių padangų keitimo grafikų parengimas ir suderinimas su Klientu.  Rekomendacijos kurias dėvėtas padangas užkeisti naujomis padangomis turi būti pateikiamos per 30 kalendorinių dienų po sezoninio padangų pakeitimo.
5.1.1.22. Transporto priemonėse esančių pirmosios pagalbos rinkinių, gesintuvų (kurie turi ribotą galiojimo laiką) bei kiti privalomų priedų atitikties Lietuvos Respublikos teisės aktų reikalavimams užtikrinimas, galiojimo kontrolė, paruošimas naudojimui (t. y. Transporto priemonių gesintuvų ir vaistinėlių galiojimo terminų stebėjimas, savalaikė periodinė gesintuvų patikra).
5.1.1.23.  Transporto priemonės vairuotojo, kuriam priskirta Transporto priemonė, o jo nesant darbe (pvz., atostogų, laikinojo nedarbingumo ar kitais nebuvimo darbe atvejais) – jį pavaduojančio asmens (jeigu toks yra paskirtas ir žinomas), informavimas telefonu, SMS žinute ir (ar) elektroniniu paštu apie su Transporto priemone (-ėmis) susijusią informaciją.: 
5.1.1.23.1. privalomąją techninę apžiūrą, prieš 30 (trisdešimt) kalendorinių dienų;
5.1.1.23.2. techninio aptarnavimo (pagal ridą arba laiką) darbus, prieš 30 (trisdešimt) kalendorinių dienų;
5.1.1.23.3. apie suplanuotus Transporto priemonių remonto darbus, kai tik žinoma data;
5.1.1.23.4. apie atliktą Transporto priemonės remontą ir (ar) techninį aptarnavimą ir paruoštą Transporto priemonę atsiėmimui, nedelsiant.
5.1.1.24. Kai Kliento darbuotojas praneša Paslaugų teikėjui apie eismo įvykį ar padarytą žalą transporto priemonei, Paslaugų teikėjas iš Darbuotojo turi paprašyti pateikti eismo įvykio deklaraciją, paaiškinimą apie įvykio aplinkybes, matomų pažeidimų nuotraukas ir kitą su įvykių susijusią informaciją. Paslaugų teikėjas rūpinasi draudiminių ir nedraudiminių eismo įvykių administravimu, su įvykiu susijusių dokumentų rengimu bei pateikimu draudimo kompanijai ir (ar) policijai apie padarytą žalą pagal galiojančius teisės aktus. 
5.1.1.25. Detalių Paslaugų teikimo ataskaitų, nurodytų šios techninės specifikacijos prieduose, už ataskaitinį mėnesį rengimas ir teikimas Klientui Excel formatu.
5.1.1.26. Transporto priemonių Periodinių techninių aptarnavimų ar techninės priežiūros pagal Transporto priemonės gamintojo rekomendacijas, priklausomai nuo ridos ir sezoniškumo, planavimas.
5.1.1.27. Konsultacijų ir rekomendacijų apie tinkamą tolimesnį Transporto priemonių eksploatavimą teikimas vairuotojams telefonu 24/7, TP gedimų ar autoįvykio atvejais.
5.1.1.28. Kliento atstovavimas bendraujant su Transporto priemonių remonto ir priežiūros paslaugų ir kitų atitinkamų sutarčių paslaugų / prekių tiekėjais (darbų vykdymo terminų priežiūra, techninių sprendimų priėmimas, kokybės kontrolės vykdymas ir pan.).
5.1.1.29. Prisijungimo prie Paslaugų teikėjo informacinės sistemos, kurioje kaupiama informacija apie techninės priežiūros ir remonto sąnaudas kiekvienai Transporto priemonei, saugoma gedimų ir remontų istorija, suteikimas. Sistema turi būti pasiekiama nuotoliniu būdu iš kompiuterizuotos darbo vietos. Sistemoje duomenys apie Transporto priemonių techninės priežiūros ir remonto sąnaudas turi būti suvesti per 5 darbo dienas nuo Transporto priemonės remonto pabaigos. 
5.1.1.30. Nesezoninių padangų bei ratų saugojimas. Padangos ir ratai saugomi regione, kuriam priskirta Transporto priemonė.
5.1.1.31. Netinkamų eksploatuoti padangų utilizavimas, vadovaujantis aktualios redakcijos Lietuvos Respublikos atliekų tvarkymą reglamentuojančiais teisės aktais.
5.1.1.32. PKT transporto priemonių išdavimo ir grąžinimo administravimas, PKT atrakinimas (kai taikoma), kelionės lapų sukūrimas ir administravimas, duomenų apie transporto priemonės naudotoją, išdavimo ir grąžinimo datą bei laiką, ridą ir kitų su transporto priemonės naudojimu susijusių duomenų registravimas bei saugojimas, užtikrinant visų atliktų veiksmų atsekamumą ir istorijos išsaugojimą.

5.2. Paslaugos neįeinančios į Administravimo paslaugų įmokos apimtį:
5.2.1. Sezoninių padangų keitimas (jeigu tai numato Transporto priemonės gamintojas ir to reikalauja Lietuvos Respublikos teisės aktai), montavimas, balansavimas. 
5.2.2. Padangų keitimas pagal poreikį (t. y. esant padangų nusidėvėjimui ir defektui).
5.2.3. Pirmam kartui, paruoštą TAR Automobilį į techninę apžiūrą nuvaro Kliento darbuotojas. Nepraėjus techninės apžiūros, pakartotinius nuvarymus vykdo Paslaugų teikėjo atsakingas darbuotojas, Klientas  kompensuoja Paslaugos teikėjui tik už techninės apžiūros atlikimą. 
5.2.4. Techninės pagalbos kelyje 24 (dvidešimt keturias) val. per parą, 7 (septynias) paras per savaitę teikimas, transportuoti sugedusią ar sugadintą Transporto priemonę į remonto vietą visoje Lietuvoje, taip pat, transportuojant sugedusią ar sugadintą Transporto priemonę į remonto vietą kitose ES šalyse. Teikdamas šią Paslaugą Paslaugų teikėjas įsipareigoja užtikrinti, kad į įvykio vietą pagalbos kelyje transportas atvyktų per nustatytus terminus: per 2 (dvi) valandas didžiuosiuose Lietuvos miestuose (Vilnius, Kaunas, Klaipėda, Šiauliai, Panevėžys, Alytus, Utena), per 4 (keturias) valandas visoje Lietuvos teritorijoje, per 6 (šešias) valandas Europos Sąjungos šalyse. Dėl ilgesnio techninės pagalbos suteikimo termino Paslaugų teikėjas privalo kreiptis į Klientą ir gauti sutikimą dėl ilgesnio Paslaugos suteikimo termino. Paslauga apima šiuos minimalius reikalavimus: neatidėliotiną pagalbą įvykio ar gedimo vietoje, Transporto priemonės transportavimą iki remonto vietos arba iki Kliento nurodytos vietos, Transporto priemonės išvilkimą užklimpus, avarinį durelių atidarymą, atsarginių raktelių pristatymą (jeigu Paslaugų teikėjas juos turi), Degalų pristatymą, vairuotojo ir keleivių transportavimą. 
5.2.5 Tralavimo įkainis už 1 kilometrą nuo transporto priemonės paėmimo vietos iki pristatymo vietos. Įkainis taikomas į vieną pusę.
5.2.6. Transporto priemonių aprūpinimas galiojančia vaistinėle, gesintuvu, avariniu ženklu, šviesą atspindinčia liemene. Kliento Transporto priemonėse esančių gesintuvų techninė patikra ir pildymas.
5.2.7. Kliento tarnybinių Transporto priemonių (kurios netelpa į automatines plovyklas) plovimo paslaugos savitarnos plovyklose visoje Lietuvoje (Alytuje, Biržuose, Švenčionyse, Jonavoje, Joniškyje, Jurbarke, Kaune, Kėdainiuose, Kelmėje, Klaipėdoje, Kupiškyje, Kuršėnuose, Marijampolėje, Naujojoje Akmenėje, Pasvalyje, Plungėje, Rokiškyje, Skuode, Šakiuose, Šiauliuose, Šilalėje, Tauragėje, Telšiuose, Utenoje, Vilniuje, Ukmergėje, Panevėžyje, Kaišiadoryse, Varėnoje, Raseiniuose, Ignalinoje, Anykščiuose, Šilutėje, Kretingoje, Druskininkuose, Elektrėnuose, Lazdijuose, Mažeikiuose, Kazlų Rūdoje, Nemenčinėje, Pakruojyje, Prienuose, Radviliškyje, Šalčininkuose, Širvintose, Trakuose, Vilkaviškyje, Zarasuose, Visagine, Molėtuose, Kretingoje, Palangoje, Gargžduose ir Kalvarijoje ir pagal poreikį kituose miestuose) ir Automobilių vidaus valymo ir cheminio valymo paslaugos (nemažiau didžiuosiuose septyniuose regionuose). Paslaugų teikėjas turi suorganizuoti Klientui galimybę naudotis savitarnos plovykla ir Automobilio vidaus ir cheminio valymo plovykla arčiausiai esančioje nuo Transporto priemonės naudojimo vietos. Klientui pateikus užsakymą šiai Paslaugai, Paslaugų teikėjas per 10 d. d. pateikia visą Transporto priemonių savitarnos plovyklų ir Automobilių vidaus valymo ir cheminio valymo paslaugų teikimo vietų sąrašą Kliento atstovui. Sąraše turi būti plovyklos pavadinimas, tikslus adresas ir teikiamų paslaugų aprašymas. Paslaugų teikėjas turi teikti konsultaciją telefonu ar el. paštu kaip naudotis plovyklos paslaugomis. Konsultacija teikiama darbo dienomis, Kliento darbo valandomis. Sąrašui pasikeitus (pvz. nutraukiama sutartis su viena iš plovyklų) jis turi būti per 3 darbo dienas atnaujintas ir pateiktas Kliento už Sutarties vykdymą atsakingam atstovui.

5.2.8. TRANSPORTO PRIEMONIŲ REMONTAS: 
6. 
5.2.8.1. Transporto priemonių remontas turi būti atliekamas laikantis tinkamos ir techniniu požiūriu priimtinos remonto technologijos ir atitikti Transporto priemonės gamybos metu galiojusius techninius reikalavimus. Visi Transporto priemonių remontai turi būt vykdomi užtikrinant, kad Transporto priemonės nepraras gamintojo garantijos.
5.2.8.2. Teikėjas, pagal galimybes turi užtikrinti, kad transporto priemonės techninis aptarnavimas ir remontas būtų atliekami arčiausiai nutolusiame servise nuo transporto priemonės teritorinio adreso (pagal pateiktus TP sąrašo duomenis sutarties vykdymo metu) esančiame autoservise, kuris, atsižvelgiant į darbų pobūdį, turi technines galimybes juos atlikti
5.2.8.3. Paslaugų teikėjas per 10 (dešimt) darbo dienų nuo Sutarties įsigaliojimo dienos pateikia Klientui remonto, periodinio techninio aptarnavimo ir Transporto priemonių paruošimo techninei apžiūrai atlikimo vietų (autoservisų) sąrašą, kuriame turi būti nurodytas autoserviso pavadinimas ir tikslus adresas. Pasikeitus naudojamų autoservisų sąrašui (pvz., nutraukus bendradarbiavimą su tam tikru autoservisu ar pradėjus naudoti naują autoservisą), Paslaugų teikėjas privalo per 5 (penkias) darbo dienas nuo pasikeitimo dienos pateikti atnaujintą sąrašą Kliento už Sutarties vykdymą atsakingam atstovui. Klientas turi teisę pateikti pagrįstas pastabas dėl naudojamų autoservisų ir, esant objektyvioms priežastims, prašyti Paslaugų teikėjo keisti autoservisą.
5.2.8.4. Paslaugų teikėjas, teikdamas remonto paslaugas, privalo naudoti naujas originalias dalis arba lygiavertes, tinkamas konkrečiai remontuojamai Transporto priemonei, nenutraukiant Transporto priemonės gamintojo garantijos.
5.2.8.5. Variklio, transmisijos, stabdžių ir kitoms hidraulinėms sistemoms bei mazgams turi būti naudojamos alyvos, tepalai ir spec. skysčiai, numatyti kiekvienos Transporto priemonės eksploatacijos instrukcijoje.
5.2.8.6. Paslaugų teikėjas privalo vadovautis aktualios redakcijos Valstybinės kelių transporto inspekcijos prie susisiekimo ministerijos  Transporto priemonių techninio aptarnavimo ir remonto paslaugų teikimo aprašais. 
5.2.8.7. Paslaugų teikėjas remonto paslaugas turi pradėti teikti ne vėliau kaip per 48 valandas (savaitgaliai ir švenčių dienos nesiskaičiuoja) po žodinės ar rašytinės paraiškos gavimo arba nuo Transporto priemonės pristatymo momento į servisą. Jei nustačius gedimą matoma, kad jo remonto prasidės vėliau, nei per 48 val., tuomet nedelsiant apie tai informuoti Pirkėjo atstovą pateikiant gedimų aprašymą ir preliminarią remonto trukmę.
5.2.8.8. Atvejais, kai Tiekėjas dėl objektyvių priežasčių (pvz., detalių tiekimo sutrikimų, gamintojo sprendimų laukimo ar kitų nuo Tiekėjo nepriklausančių aplinkybių) nustatyto trūkumų pašalinimo termino laikytis nepavyks, Tiekėjas privalo nedelsdamas, bet ne vėliau kaip iki nustatyto termino pabaigos, raštu kreiptis į Pirkėją dėl termino pratęsimo. Prašyme Tiekėjas privalo nurodyti termino nesilaikymo priežastis, jas pagrindžiančias aplinkybes, siūlomą naują trūkumų pašalinimo terminą ir, jei įmanoma, pateikti tai pagrindžiančius dokumentus. Trūkumų pašalinimo terminas laikomas pratęstu tik gavus išankstinį rašytinį Pirkėjo sutikimą. Prašymai dėl termino pratęsimo teikiami Pirkėjo už sutarties vykdymą atsakingam asmeniui.
5.2.8.9.Paslaugų teikėjas privalo užtikrinti, kad remonto paslaugos būtų teikiamos darbo dienomis:
5.2.8.9.1. Nesudėtingi darbai (pvz. važiuoklės, variklio ir elektros sistemos remontai, kuriuos įmanoma atlikti per trumpą remonto trukmę) privalo būti baigtas ne vėliau kaip per 4 darbo dienas nuo Transporto priemonės perdavimo remontuoti dienos.
5.2.8.9.2. Sudėtingas remontas (pvz., agregatų remontas, kėbulo atstatymo darbai (dažymas, automobiliai po autoįvykių, kai remonto darbai trunka ilgiau nei 4 dienos) gali būti baigtas ir Transporto priemonė grąžinta ne vėliau kaip šalių iš anksto suderintu laiku.  
5.2.8.10.Paslaugų teikėjas privalo pagrįsti remonto darbų trukmę pagal Transporto priemonės gamintojo normatyvus arba kitus objektyviai patikrinamus darbo laiko normatyvus. Paslaugų teikėjas privalo pateikti tokį pagrindimą Klientui jo pareikalavus. Remonto darbų trukmė ir su ja susijusi darbų kaina turi būti pagrįstos ir proporcingos atliktiems darbams. Nepagrįstai didelė darbų trukmė ar su ja susijusios išlaidos laikomos nepagrįstomis ir nekompensuojamos. Klientas turi teisę vertinti pateiktų normatyvų pagrįstumą ir, esant neatitikimams, reikalauti papildomo pagrindimo.
5.2.8.11. Visos remonto ar aptarnavimo metu keičiamos atsarginės detalės, eksploatacinės medžiagos ar skysčiai bei kitos medžiagos reikalingos remonto paslaugų atlikimui, Klientui parduodamos už jų savikainą, t. y. nuo šių medžiagų negali būti skaičiuojamas Paslaugų teikėjo pelnas. 
5.2.8.12. Transporto priemonės gedimo dėl netinkamai ar ne laiku vykdytos techninės priežiūros ar Periodinio techninio aptarnavimo darbų išlaidos tenka Paslaugų teikėjui ir Klientas šių išlaidų nekompensuoja;
5.2.8.13. Priemonės ir įrankiai skirti serviso meistro darbams atlikti, kai naudojamos priemonės ir įrankiai nėra susijusios su Transporto priemonės eksploatacija – nekompensuojamos;
5.2.8.14. Paslaugų teikėjui nėra kompensuojamos jokios su darbų atlikimu susijusios sąnaudos, kurios nėra aiškiai identifikuojamos kaip konkrečios Transporto priemonės detalės ar eksploatacinės dalys bei medžiagos. Prie nekompensuojamų sąnaudų priskiriami visi serviso veiklai reikalingi įrankiai, priemonės ir bendro pobūdžio medžiagos, nepriklausomai nuo jų pavadinimo ar apskaitos būdo, įskaitant, bet neapsiribojant, aptarnavimo medžiagomis, pagalbinėmis medžiagomis, valymo priemonėmis, skudurais, purškalais, tepalais ar kitomis panašiomis medžiagomis, naudojamomis darbų atlikimo procese.
5.2.8.15. Visos Transporto priemonės remontui naudojamos detalės,  medžiagos ar skysčiai susijusios su Transporto priemonės eksploatacija, turi būti naujos, nė karto nenaudotos/i, sertifikuotos/i pagal aktualius Lietuvos Respublikos teisės aktus  ir atitikti transporto priemonės gamintojo specifikacijas.
5.2.8.16. BNA, PKT nuvarymas iš Kliento teritorinių skyrių Periodiniam techniniam aptarnavimui ar priežiūrai, remontui, cheminiam salono ar kėbulo plovimui, techninės apžiūros paruošimui ir atlikimui, bei parvarymas atgal į Kliento teritorinį skyrių per 5 (penkias) darbo dienas nuo užsakymo pateikimo dienos. Degalų sąnaudos, susijusios su šios Paslaugos teikimu, tenka Klientui.
5.2.8.17 Paslaugų teikėjas, atlikdamas remonto ir aptarnavimo paslaugas, kurių preliminari planuojama vertė yra iki 500 EUR, neprivalo derinti su Klientu remonto darbų sąmatų. Paslaugos teikėjas turi pateikti detalią atliktų darbų ataskaitą už pasirinktų automobilių imtį už paprašytą periodą;
5.2.8.18 Paslaugų teikėjas remonto ir aptarnavimo paslaugas, kurių preliminari planuojama vertė didesnė kaip 500 EUR, derina su už Sutarties vykdymą atsakingu Kliento darbuotoju – gauna jo patvirtinimą elektroninėmis priemonėmis (pvz. per remontų registrą, elektroniniu paštu ir pan.). Visų papildomai atliktų Transporto priemonių remonto ar techninio aptarnavimo metu keičiamos detalės, eksploatacinės medžiagos ar skysčiai bei medžiagos, reikalingos Paslaugų suteikimui, padangos, nesuderintų su Klientu, išlaidos Teikėjui nekompensuojamos; Suderinimas su Klientu nesuteikia teisės kompensuoti sąnaudų, kurios pagal Sutarties 5.2.8.17 punkto nuostatas laikomos nekompensuojamomis Darbai negali būti dirbtinai skaidomi į mažesnės vertės dalis siekiant išvengti šiame punkte nustatytos derinimo pareigos.
5.2.10.19. Punktuose Nr. 5.2.10.17 ir 5.2.10.18 tvarka gali būti peržiūrima ir koreguojama Kliento iniciatyva atsiradus Kliento ar Paslaugos teikėjo poreikiui, ne dažniau kaip kartą per pusmetį. Nauja tvarka suderinama tarp Kliento ir Paslaugos teikėjo elektroniniu paštu. 

6. ATASKAITOS
6.1. Kliento darbuotojų ir / arba panaudos pagrindais valdomų Transporto priemonių degalų pylimo ir įkrovimo sesijų ataskaitos  pateikiamos kiekvieną mėnesį iki 5 kalendorinės dienos  nuo ataskaitinio laikotarpio pabaigos.
6.2. Ataskaitos, nurodytos šios techninės specifikacijos priede Nr. 4   pateikiamos iki kiekvieno einamojo mėnesio 15 kalendorinės dienos.
6.3. Transporto priemonių nenatūralaus nusidėvėjimo gedimų ir defektų ataskaita pateikiama per 30 kalendorinių dienų nuo Kliento prašymo pateikimo (Transporto priemonių nenatūralaus nusidėvėjimo patikrinimai vykdomi šioje techninėje specifikacijoje numatytu periodiškumu).
6.4. Padangų būklės ataskaita pateikiama per 30 kalendorinių dienų nuo Kliento prašymo pateikimo. Transporto priemonių padangų būklės vertinimas vykdomas šioje techninėje specifikacijoje numatytu periodiškumu. 
6.5. Techninio aptarnavimo ir remontų ataskaita, autoįvykių (draudiminių / nedraudiminių ir kt.) KET pažeidimų suvestinės, automatizuotu būdu  pateikimas kiekvieną pirmadienį (jeigu ne darbo diena – sekančią darbo dieną) už praėjusią savaitę arba per 3 darbo dienas nuo Kliento prašymo pateikimo už ilgesnį ataskaitinį laikotarpį.
6.6. Faktinės ataskaitų formos (atsižvelgiant į  šios techninės specifikacijos priede Nr. 4 pateiktus pavyzdžius) turi būti suderintos tarp šalių per 30 k. d. nuo Sutarties įsigaliojimo.
6.7. Kitos Transporto priemonių naudojimo ataskaitos, kurios nenurodytos šioje Techninėje specifikacijoje ir šios techninės specifikacijos priede Nr. 4 “ pagal Kliento užsakymą apie kiekvieną Transporto priemonę, turi būti parengiamos per 10 darbo dienų nuo ataskaitos formos suderinimo. Paslaugų teikėjas Sutarties galiojimo laikotarpį turi turėti galimybę parengti  10 skirtingų variantų ataskaitų, kurios nenurodytos šioje techninėje specifikacijoje ir (ar) jos priede Nr. 4 ir vėliau bus teikiamos sutartu periodiškumu,  apie Kliento Transporto priemones iš Paslaugų teikėjo kaupiamų arba Kliento pateiktų duomenų. Šios ataskaitos nėra papildomai apmokestinamos.  
6.8. Ataskaitos apie Degalų likučius Transporto priemonėse pateikiamos per 10 darbo dienų nuo kiekvienų metų birželio 30 d. ir gruodžio 31 d. bakuose.

7. Paslaugų teikimui taikomas žaliojo viešojo pirkimo (toliau – ŽVP) reikalavimas:
	ŽVP reikalavimas
	Atitiktį ŽVP reikalavimui įrodantys dokumentai

	Paslaugų teikėjas Sutarties vykdymo laikotarpiu, galės taikyti aplinkos apsaugos vadybos priemones, susijusias su gamtos išteklių tausojimu, atliekų mažinimu ir/ar kitais neigiamo poveikio aplinkai mažinimo būdais.
	Paslaugų teikėjo LST EN ISO 14001 arba EMAS sertifikatas arba kitas lygiavertis sertifikatas, patvirtintas nepriklausomos sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus, patvirtinantis, kad Paslaugų teikėjas, Sutarties vykdymo laikotarpiu, Paslaugoms teikti galės taikyti aplinkos apsaugos vadybos priemones arba kiti aplinkos apsaugos vadybos užtikrinimo priemonių įrodymai:
1. Žaliojo kriterijaus / reikalavimo aprašas, kuriame nurodomas Paslaugų teikėjo, Sutarties vykdymo laikotarpiu, Paslaugoms teikti taikomų aplinkos apsaugos vadybos priemonių aprašymas, tenkinantis visus šiuos reikalavimus (kartu pateikiami tai įrodantys dokumentai (pateikiamos šių dokumentų kopijos)): 
1.1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas teikiant Paslaugas; 
1.2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;
1.3. nustatyti aplinkosauginiai tikslai ir uždaviniai bei priemonės šiems tikslams pasiekti;
1.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;
1.5. parengtas aplinkosauginių ir avarinių situacijų valdymo planas;
1.6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).
arba
2. Paslaugų teikėjo, Paslaugoms teikti, taikomos (-ų) aplinkos apsaugos vadybos priemonės (-ių), susijusios (-ių) su gamtos išteklių tausojimu, atliekų mažinimu ir/ar kitais neigiamo poveikio aplinkai mažinimo būdais aprašymas.
arba
3. kiti lygiaverčiai įrodymai (pavyzdinis sąrašas):
3.1. Paslaugų teikėjo patvirtintas Energijos taupymo ir kaštų mažinimo planas (Energetikos tvarumo planas) ir/arba
3.2. Paslaugų teikėjo patvirtinta aplinkos apsaugos politika, kurioje reglamentuojamos priemonės susijusios su pakartotinai panaudotų medžiagų naudojimu ir/arba
3.3. Paslaugų teikėjo patvirtintas atliekų mažinimo planas.






8. KOKYBĖ IR TRŪKUMŲ PAŠALINIMAS
8.1. Paslaugų teikėjas visiškai atsako už bet kokią dėl jo ar Paslaugų teikėjo tiekėjų (subteikėjų) kaltės ar aplaidumo padarytą žalą Transporto priemonei.
8.2. Dėl ne laiku ar nekokybiškai suteiktų apžiūros, techninio aptarnavimo, remontų paslaugų, ko pasėkoje, padaryta žala Transporto priemonei, Paslaugas teikėjas kompensuoja visas su žalos padarinių šalinimu susijusias Kliento išlaidas.
8.3. Kilus nesutarimams tarp Kliento ir Paslaugų teikėjo suteiktų remonto paslaugų kokybės ar jų kainų, Klientas turi teisę kreiptis į ekspertus. Netinkama paslaugų kokybė patvirtinama dokumentu, kurį išduoda nepriklausoma kompetentinga organizacija ar jos atstovas.
8.4. Transporto priemonių remonto paslaugoms ir jų metu panaudotoms detalėms suteikiama 12 mėnesių garantija, skaičiuojama nuo suremontuoto Automobilio gražinimo Klientui dienos.
8.5. Pasikartojus tam pačiam gedimui per garantinį laikotarpį, Paslaugų teikėjas privalo nedelsiant pašalinti atsiradusius trūkumus savo lėšomis, ir Klientas šių išlaidų nekompensuoja. Keičiant nekokybiškas detales naujomis, joms taikomas naujas garantinis laikotarpis.
8.6. Jei per garantinį laikotarpį, nesant Kliento kaltės, nustatomi suteiktų remonto, aptarnavimo paslaugų, pakeistų detalių trūkumai, Paslaugų teikėjas įsipareigoja ne vėliau kaip per 5 darbo dienas nemokamai pašalinti trūkumus. Natūralus nusidėvėjimas nevertinamas kaip trūkumas.
8.7. Jei dėl nekokybiškų dalių naudojimo ar Automobilio remonto atlikimo kokybės garantijos laikotarpiu sugenda kitos (neremontuotos, nekeistos) detalės ar padaroma žala tretiesiems asmenims, visus su tuo susijusius nuostolius padengia Paslaugų teikėjas.

9. APMOKĖJIMO SĄLYGOS
[bookmark: _Hlk101435639][bookmark: _Hlk34737709][bookmark: _Hlk34735528]9.1. Klientas sumoka Paslaugų teikėjui už faktiškai per praėjusį mėnesį  suteiktas kokybiškas Paslaugas per 30 (trisdešimt) dienų nuo sąskaitos gavimo dienos.
9.2. Sąskaitas už faktiškai per praėjusį mėnesį   suteiktas Paslaugas ir Paslaugų perdavimo - priėmimo aktus Paslaugų teikėjas pateikia Klientui iki einamojo mėnesio 5 (penktos) kalendorinės dienos.

10. PRIEDAI
Priedas Nr. 1. Preliminarūs Transporto priemonių kiekiai;
Priedas Nr. 2. Automobilių rezervavimo sistemos ir jos administravimo reikalavimai; 
Priedas Nr. 3. Ataskaitų pavyzdžiai;
Priedas Nr. 4 Trečiųjų šalių išlaidos;
Priedas Nr. 5. Paslaugų užsakymo forma.

Sutarties SD dalyje bus įtraukta:
Už vėlavimą suteikti Pirkimo sąlygas atitinkančias Paslaugas per Sutarties SD 6.2. punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 50 EUR (penkiasdešimt eurų 00 ct) už vieną vėlavimo laikotarpį.

Jei vykdant Sutartį, po abipusio Akto pasirašymo, paaiškėja trūkumų, kurių pašalinimui terminai nenustatyti, Paslaugų teikėjas savo sąskaita pašalina tokius trūkumus per 10 (dešimt) Darbo dienų arba Klientui nurodžius kitą trūkumų šalinimo terminą, bet ne trumpesnį nei per 10 (dešimt) ir ne ilgesnį nei per 20 (dvidešimt) Darbo dienų nuo Kliento pranešimo apie trūkumus, o jų neištaisęs per šiame punkte nustatytą terminą, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną. 

Už nustatytų trūkumų nepašalinimą per Sutarties SD 4.5. punkte nustatytą terminą Paslaugų teikėjas, Klientui pareikalavus, moka Klientui 0,05 procentų nuo trūkumų turinčių Paslaugų kainos dydžio delspinigius už kiekvieną uždelstą dieną, tačiau bet kokiu atveju ne mažiau kaip 50 EUR (penkiasdešimt eurų 00 ct) už vieną vėlavimo laikotarpį. 

Bus reikalinga duomenų tvarkymo sutartis
